section_heading: Engleska reformacija
paragraph_text: No, Cromwell je to obavljao drugačije: odlučio je istražiti svaki samostan i crkvu u Engleskoj ne bi li našao nekog razloga zbog kojih bi ih zatvorio i njihovu imovinu prebacio u vlasništvo Krune. Bio je svjestan činjenice da je Henrik VIII. potrošio svo bogatstvo koje mu je otac ostavio te je kralj htio ponovno napuniti svoju riznicu. Bio je to majstorski razrađen plan koji se jako svidio kralju iz navedenih razloga. Kraljica Ana je snažno podupirala crkvenu reformu te je štitila potajne luterane.